section_heading: Svaštice
paragraph_text: Još od pronalaska kipa, arheolozi su podijeljeni oko toga je li model po kojem je kipar radio bio ljevak ili dešnjak. Talijanski ministar školstva Giuseppe Fioroni, po zanimanju liječnik, prigodom posjeta firentinskoj izložbi hrvatskog Apoksiomena uočio je da su mišići lijevog ramena razvijeniji od onih na desnom, iz čega je izveo zaključak da je model bio ljevoruk.<ref>Izvor: [http://dns1.vjesnik.hr/Pdf/2006%5C10%5C16%5C43A43.PDF Vjesnik, 16. listopada 2006].